طارق شاہ

طارق شاہ 1952ء وچ ضلع مردان، خیبر پختونخوا وچ پیدا تھئے۔ انہاں نے اپݨے فلمی کیریئر دا آغاز پشتو فلم "شہباز" توں کیتا، جݙݨ کہ انہاں دی پہلی اردو فلم بطور ہیرو 1977ء وچ "اپریل فول" ہئی جیندے وچ انہاں دے نال آسیہ بیگم ہن۔ انہاں نے پشتو، اردو اتے پنجابی دی 150 توں زائد فلماں وچ کم کیتا، لیکن انہاں کوں بطور ولن زیادہ مقبولیت ملی۔ طارق شاہ نے بطور پروڈیوسر وی کئی پشتو فلماں بݨائیاں۔ انہاں نے اپݨے پتر ببرک شاہ کوں وی فلماں وچ متعارف کروایا۔

طارق شاہ ہک مشہور سیاسی خاندان نال تعلق رکھدے ہن اتے سید عبدالقق دے پتر ہن۔ انہاں نے اپݨے کیریئر وچ مختلف زباناں دی فلماں وچ ہیرو اتے ولن ݙوہیں طرح دے کردار ادا کیتے۔

اپݨی وفات توں قبل او ہیپاٹائٹس دے مرض وچ مبتلا ہن اتے ڈاکٹراں نے انہاں کوں لیور ٹرانسپلانٹ دا مشورہ ݙتا ہئی۔ انہاں دے پتر ببرک شاہ نے ایں مہنگے علاج کیتے مالی امداد دی درخواست وی کیتی ہئی، لیکن انہاں دی اچانک وفات دی وجہ توں اے ممکن نہ تھی سڳیا۔

طارق شاہ دا انتقال 10 دسمبر 2011ء کوں لاہور وچ دل دا دورہ پوݨ نال 59 سال دی عمر وچ تھیا۔ انہاں دی نماز جنازہ وچ مصطفی قریشی، غلام محی الدین، سنگیتا اتے ریمبو سمیت فلم انڈسٹری دی کئی اہم شخصیات نے شرکت کیتی۔

 بیرونی روابط 


ونکی:ضلع مردان دیاں شخصیتاں
ونکی:پشتون شخصیتاں